“ฟินันเซีย” ชี้ Q3 กำไร EKH ฟื้น รับไฮซีซั่น เคาะเป้าใหม่ 9.30 บ. อัพไซด์ 20%
“บล.ฟินันเซีย” ประเมินกำไร EKH ไตรมาส 3/65 ฟื้นตัว รับไฮซีซั่น หนุนรายได้เพิ่มขึ้น ส่วนไตรมาส 4/65 จ่อบุ๊กกกำไรพิเศษจากการลงทุน ปรับประมาณการณ์กำไรปกติปี 66 เพิ่มขึ้น 18% เป็น 233 ลบ. แนะนำ “ซื้อ” เคาะเป้าปี 66 ที่ 9.30 บ. อัพไซด์ 20%
“บล.ฟินันเซีย” ประเมินกำไร EKH ไตรมาส 3/65 ฟื้นตัว รับไฮซีซั่น หนุนรายได้เพิ่มขึ้น แนะนำ “ซื้อ” เคาะเป้าปี 66 ที่ 9.30 บ. อัพไซด์ 20%
20 ต.ค. 2565

บริษัทหลักทรัพย์ฟินันเซีย ไซรัส จำกัด (มหาชน) ระบุในบทวิเคราะห์ (20 ต.ค.65) เกี่ยวกับหุ้น บริษัท เอกชัยการแพทย์ จำกัด (มหาชน) หรือ EKH โดยคาดกำไรปกติไตรมาส 3/65 ของ EKH อยู่ที่ 65 ล้านบาท เพิ่มขึ้น 34.1 เมื่อเทียบจากไตรมาสก่อน แต่ลดลง 58% เมื่อเทียบจากปีก่อน โดยคาดรายได้เพิ่มขึ้น 11.7% เมื่อเทียบจากไตรมาสก่อน หนุนจากทั้งฤดูฝนซึ่งเป็น High Season ทำให้ผู้ป่วย NonCOVID-19 เร่งตัวขึ้น ชดเชยผู้ป่วย COVID-19 ที่หายไปได้ แต่หดตัว 34.3% เมื่อเทียบจากปีก่อน เนื่องจากฐานที่สูงปีก่อนจากการระบาดของเดลต้าที่รุนแรงและมี Lockdown
ด้าน Gross Margin คาดฟื้นตัวขึ้นเมื่อเทียบจากไตรมาสก่อนเป็น 45.5% ในไตรมาสนี้จากที่ต่ำผิดปกติในไตรมาส 2/65 ที่ 40.2% เนื่องจากเป็นช่วงเปลี่ยนผ่านหลัง COVID-19 คลี่คลาย โดยหากพิจารณากำไรไตรมาส 3/65 ที่คาดจะสูงกว่าช่วงไตรมาส 3/62 ที่ไม่มี COVID-19 ถึง 36.4%
อย่างไรก็ดียังคงมุมมองเชิงบวกต่อทิศทางกำไรไตรมาส 4/65 ที่คาดยังแข็งแรง แม้อาจชะลอเมื่อเทียบจากไตรมาสก่อนบ้าง หลังพ้น High Season แต่คาดว่ายังดีกว่าช่วงก่อน COVID-19 ส่วนการลงทุนใหม่ๆ ในช่วงทีผ่านมาทั้ง KLINIQ ที่เริ่มเห็นผลการดำเนินงานเร่งตัวคาดเป็นปัจจัยหนุนการเติบโตในไตรมาส 4/65 ถึงปี 66 ส่วนโรงพยาบาลคูนที่ดูแลรักษาแบบ Palliative Care อาจมีผลขาดทุนระยะสั้นบางในช่วงแรก แต่ประเมินว่าไม่ถ่วงผลการดำเนินงานในภาพรวมอย่างมีนัยยะและเป็นปัจจัยหนุนระยะยาว
นอกจากนี้ปัจจุบัน EKH มี Utilization Rate สูงถึงกว่า 80-90% ตลอดซึ่งถือว่าค่อนข้างเต็ม ทำให้ประเมินว่ามีแนวโน้มที่อาจเห็นการวางแผนลงทุนสร้างหรือขยายอาคารเพิ่มในช่วง 1-2 ปีข้างหน้าเพื่อรองรับการเติบโตในอนาคต ปรับเพิ่มประมาณการกำไรปกติปี 65 ขึ้น 18% เป็น 233 ล้านบาท ลดลง 24.7% เมื่อเทียบจากปีก่อน หลังแนวโน้ม 9 เดือนแรกปี 65 ดีกว่าคาด ส่วนปี 66 ยังคงที่ 221 ล้านบาท ลดลง 4.9% เมื่อเทียบจากปีก่อน ชะลอเล็กน้อยจากฐานสูงปี 65
อีกทั้งยังปรับใช้ราคาเป้าหมายปี 66 ที่ 9.30 บาท โดยราคาหุ้นปัจจุบันยังมี Upside เปิดกว้าง 20% และจากปัจจัยบวกทั้งแนวโน้มกำไรไตรมาส 3/65 ที่แข็งแก่รง รวมถึง Calalyst บวกจากการ IPO ของ KLINIQ (EKH ถือหุ้น 10%) ในไตรมาส 4/65 ประเมินว่ามีโอกาสที่ EKH จะบันทึกกำไรพิเศษจากการปรับมูลค่าเงินลงทุนหนุนงบไตรมาส 4/65 ให้โตก้าวกระโดด รวมถึงหากจีนกลับมาเปิดประเทศปี 66 จะเป็นบวกต่อธุรกิจ IVF ของ EKI โดยตรง จึงคงคำแนะนำ “ซื้อ”